laion/Wikipedia-Exotic huggingface dataset:
השימשונים

"השימשונים" היא סדרת אנימציה, שיצר אמן הקומיקס דודו גבע. שודרה כסדרת מעברונים טלוויזיוניים של זכיינית השידור של ערוץ 2 - "טלעד". הסדרה נוצרה בעזרתו של נועם משולם, ביוזמתו של אילן דה-פריס, ובדיבובו של אייל ברטונוב. בשנת 1994, שנה לאחר עליית הערוץ השני המסחרי, בנתה חברת הטלוויזיה וזכיינית השידור "טלעד" פורמט חדש בשם "השימשונים". הסדרה תוכננה כסדרת מעברוני שידורים, כך שבשעות מסוימות בימי שני וחמישי שודר קטע אנימציה יחיד וקצר מתוכה. את הסדרה כתב, צייר וערך צייר הקומיקס והמאייר דודו גבע, שהיה מוכר בזכות סדרות ספרי הקומיקס שלו (עם קובי ניב וחנוך מרמרי) ובזכות טורי האיור העיתונאיים שלו בעיתונים "חדשות" ("שירת הברווז") ו"העיר" ("יוסף ואחיו"). בתחום האנימציה יצר גבע את הקליפים הישראליים הראשונים (לשירי אריק איינשטיין), מספר אנימציות לתוכנית "ניקוי ראש", סרט אנימציה עצמאי בשם "כוכב קטן" ואת האנימציות לאירוויזיון 1979 שנערך בישראל. סדרת "השימשונים", כמו רוב עבודותיו של גבע, הייתה בנויה במסגרת קבועה. הסדרה הציגה את "משפחת שמשון" (השמשונים), שלה אם, אב ושני ילדים. משפחת השימשונים תוארה כמשפחה ממוצעת. בסדרה הוצגו מספר סיטואציות קבועות; ביניהן צפיית האב בחדשות, אקט בישול הברווז של האם והארוחה המשפחתית; יחד עם אלמנטים הומוריסטיים משעשעים (למשל האנשת הברווז, שמדבר עם האם דרך סיר הבישול). יש שהשוו את משפחת השמשונים למשפחת סימפסון. גבע אמר בראיון: "השמשונים זו משפחה לא כל כך ישראלית. יותר שייכת לדור הישן. האנונימיות היא סמלם המשפחתי. יש בהם משהו קצת יוספי. מין קבלה מובנת מאליה של כל מיני דברים מטורפים". בספטמבר 1994 החליט מנכ"ל "טלעד", עוזי פלד, למרות אהבת קהל הצופים, להוריד את תוכנית המעברונים. בתגובה כתב גבע מכתב למנכ"ל: "אני לא יודע אם המדד שלי נכון, אבל יש נתק קבוע בין בעלי הממון, מו"לים, זכיינים ואחרים לבין הקהל. בכל מה שקשור לאגף הזה של ההומור והסאטירה". לאחר מותו המפתיע של גבע בפברואר 2005 שודרו בערוץ הראשון ובערוץ השני לקטים אהובים של הסדרה. האב שרגא האם רבקה הברווז הילדים עוז ועזית קריין החדשות הקָּצַב
הסכם עומר

האם התכוונתם ל... חוזה עומר – חוזה הכניעה של ירושלים לכובשים המוסלמים תנאי עומר – יחסי הגומלין בין האסלאם ובני החסות
NGC 2536

NGC 2536 היא גלקסיית מוט ספירלית הנמצאת במרחק של כ-180 מיליון שנות אור משביל החלב בקבוצת הכוכבים סרטן, אשר מקיימת קשר כבידתי עם הגלקסיה הספירלית NGC 2535. שתי הגלקסיות מתוארות באטלס הגלקסיות המוזרות (אנ') כדוגמה לגלקסיה בעלת שותפה שלה פני שטח בהירים. מדיה וקבצים בנושא NGC 2536 בוויקישיתוף NGC 2536, בבסיס הנתונים SIMBAD לגרמי שמיים אסטרונומיים NED: NGC 2536 SIMBAD: NGC 2536 ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
כבשה שחורה

האם התכוונתם ל... כבשה שחורה (ביטוי) (אנ') – ביטוי המשמש לתיאור פרט חריג בקבוצה, בדרך כלל במשפחה, ואת היחס אליו כבשה שחורה (ספר) (אנ') – ספרה של ג'ורג'ט הייר (אנ') כבשה שחורה (תוכנית רדיו) – תוכנית רדיו ישראלית
GJ 3379

GJ 3379 הוא הכוכב הקרוב ביותר בקבוצת הכוכבים אוריון, הוא ממוקם במרחק של 16.8 שנות אור מכדור הארץ. הכוכב הוא ננס אדום בעל סיווג ספקטרלי של M3.5V. בבהירות נראית של הכוכב היא 11.33 ובהירותו המוחלטת היא 12.68, עקב בהירותו הנמוכה, לא ניתן לראות את הכוכב בעין בלתי מזוינת מכדור הארץ. הכוכב ממוקם בחלקה העליון השמאלי של קבוצת הכוכבים אוריון, מתחת לכוכב ביטלג'וז. המהירות הרדיאלית של הכוכב היא 30.0+ קילומטר לשנייה. ישנן השערות אשר קובעות כי בעבר הכוכב היה ממוקם קרוב יותר למערכת השמש. לפי השערות אלה, הכוכב היה במרחק מינימלי של 4.30 שנות אור (1.32 פארסק) לפני 163,000±3,000 שנה. GJ 3379, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
יוראי קוצקה

יוּרַאִי קוּצְקָה (בסלובקית: Juraj Kucka, נולד ב-26 בפברואר 1987) הוא כדורגלן סלובקי המשחק בסלובן ברטיסלאבה ובנבחרת סלובקיה בעמדת הקשר האחורי. קוצקה התחיל את הקריירה שלו בקבוצת פודברזובה במדיה שיחק שנתיים עד שעבר בגיל 20 למ.פ.ק. רוז'ומברוק. קוצקה ערך את הופעת הבכורה שלו ברוז'ומברוק ב-11 במרץ 2007. בינואר 2009 חתם ל-3 שנים בספרטה פראג הצ'כית ובכך התאחד עם מיכל בילאק שאימן אותו בעבר ברוז'ומברוק. ב-6 בינואר 2011 חתם ל-4 וחצי שנים בגנואה מהסרייה א' תמורת 3.55 מיליון אירו. כעבור 6 ימים ערך את הופעת הבכורה שלו במועדון במשחק קופה איטליה נגד אינטר מילאנו. ב-6 בפברואר 2011 נבחר לאיש המשחק במשחק הליגה נגד מילאן שנגמר בתיקו 1-1. ב-31 באוגוסט 2011 נסגרה עסקת העברתם של 50% מכרטיס השחקן של קוצקה לאינטר מילאנו תמורת 8 מיליון אירו, אך הוא הושאל בחזרה לגנואה עד לסיום העונה. ב-18 בספטמבר 2011 הבקיע את שער הבכורה שלו במועדון בניצחון 1–2 נגד לאציו. בסיום העונה קנתה גנואה בחזרה את החצי השני של כרטיס השחקן שלו ובכך החזירה לעצמה את השליטה בכרטיס השחקן שלו. ב-28 באוגוסט 2015 חתם במילאן תמורת 4 מיליון אירו. ב-29 באוגוסט 2015 ערך את הופעת הבכורה שלו במילאן בניצחון 1–2 נגד אמפולי. ב-9 בינואר 2016 הבקיע את שער הבכורה שלו עבור מילאן בתיקו 1-1 נגד רומא. ב-7 ביולי 2017 חתם לשלוש שנים בטרבזונספור עבור 6 מיליון אירו. קוצקה ערך את הופעת הבכורה שלו בנבחרת סלובקיה במשחק ידידות נגד ליכטנשטיין שנערך ב-19 בנובמבר 2008. קוצקה אמנם לא רשם דקות משחק במסגרת מוקדמות מונדיאל 2010, אך הוא נכלל בסגל הנבחרת לקראת גמר המפעל. במונדיאל שותף קוצקה ב-3 משחקים מתוך 4 של הנבחרת. ב-10 באוגוסט 2011 הבקיע את שער הבכורה שלו בנבחרת בניצחון 2–1 נגד אוסטריה. נכלל בסגל נבחרת סלובקיה ליורו 2016, 2020 ו-2024. ספרטה פראג ליגת העל הצ'כית: 2009/2010 הסופר קאפ הצ'כי: 2010 מילאן הסופר קאפ האיטלקי: 2016 סלובן ברטיסלאבה אליפות סלובקיה: 2022/2023 מדיה וקבצים בנושא יוראי קוצקה בוויקישיתוף יוראי קוצקה, ברשת החברתית אינסטגרם יוראי קוצקה, באתר Transfermarkt יוראי קוצקה, באתר Soccerway יוראי קוצקה, באתר BDFutbol יוראי קוצקה, באתר WorldFootball.net יוראי קוצקה, באתר National Football Teams יוראי קוצקה, באתר FootballDatabase.eu UEFA.com, Slovakia | Squad | UEFA EURO 2024, UEFA.com (באנגלית)
מיקל סן חוסה

מיקל סן חוסה דומינגס (בספרדית: Mikel San José Domínguez; נולד ב-30 במאי 1989) הוא כדורגלן עבר ספרדי המשחק בעמדת הקשר האחורי והבלם. סן חוסה הצטרף בגיל 16 למחלקת הנוער של אתלטיק בילבאו. באוגוסט 2007 חתם על חוזה ל-3 שנים בליברפול מהפרמייר ליג. באוגוסט 2009 הושאל לאתלטיק בילבאו עד לסיום העונה. ב-17 בספטמבר 2009 ערך את הופעת הבכורה שלו בקבוצה הבוגרת של המועדון במשחק בו ניצחה בילבאו 0-3 את אוסטריה וינה במסגרת שלב הבתים של הליגה האירופית. את העונה התחיל סן חוסה על הספסל והתקשה לקבל דקות משחק ורק ב-8 בנובמבר 2009 ערך את הופעת הבכורה שלו בליגה הספרדית. במהלך העונה השתנה מעמדו וסן חוסה תפס מקום בהרכב של הקבוצה. ב-19 במאי 2010 חתם על חוזה חדש בבילבאו ל-5 עונות. ב-5 בדצמבר 2010 סחט פנדל שהוביל לשער הראשון בניצחון של בילבאו 0-2 נגד ריאל סוסיאדד בדרבי של חבל הבסקים. בעונת 2011/2012 הגיע עם המועדון לגמר הליגה האירופית ולגמר גביע המלך הספרדי אך בשניהם בילבאו הפסידה. ב-16 בספטמבר 2013 הבקיע את השער הראשון אי פעם באצטדיון סן ממס החדש במשחק בו ניצחה בילבאו 2-3 את סלטה ויגו. סן חוסה הבקיע את השער הראשון בניצחון 0-4 נגד ברצלונה במסגרת הסופר קאפ הספרדי שהיה גם התואר הראשון של השחקן. ביולי 2020 אתלטיק אישרה כי חוזהו של סן חוסה לא יוארך לאחר קיץ 2020 וסן חוסה עזב את המועדון לאחר למעלה מעשור. ב-21 בספטמבר 2020 חתם סן חוסה בבירמינגהאם סיטי לשנתיים. בקיץ 2021, סן חוסה חתם באמורבייטה. סן חוסה זכה עם נבחרת הנוער באליפות אירופה בכדורגל עד גיל 19 - 2007 ועם הנבחרת הצעירה באליפות אירופה בכדורגל עד גיל 21 - 2011. ב-4 בספטמבר 2014 ערך את הופעת הבכורה שלו בנבחרת ספרד בהפסד 1-0 לצרפת. סן חוסה נכלל בסגל הנבחרת לקראת יורו 2016. אתלטיק בילבאו הסופר קאפ הספרדי: 2015 נבחרות ספרד אליפות אירופה בכדורגל עד גיל 19: 2007 אליפות אירופה בכדורגל עד גיל 21: 2011 מדיה וקבצים בנושא מיקל סן חוסה בוויקישיתוף מיקל סן חוסה, ברשת החברתית אקס (טוויטר) מיקל סן חוסה, באתר Transfermarkt מיקל סן חוסה, באתר Soccerway מיקל סן חוסה, באתר BDFutbol מיקל סן חוסה, באתר WorldFootball.net מיקל סן חוסה, באתר National Football Teams מיקל סן חוסה, באתר FootballDatabase.eu פרופיל השחקן באתר אתלטיק בילבאו
מונטגיו (אי, באחה קליפורניה)

האי מונטגיו (בספרדית: Isla Montague) הוא אי בשפך של הנהר קולורדו במועצה האזורית מקסיקלי, במדינת באחה קליפורניה מקסיקו, והוא חלק מהדלתה של הקולורדו וחלק מאזור גאולוגי נרחב יותר הקרוי שקע סלטון. אורכו המקסימלי 32 קילומטרים. ההפרש בין הגאות לשפל באזור הדלתה של הקולורדו הוא בין הגדולים בעולם, עד עשרה מטרים. ובשיא הגאות, האי מונטגיו מוצף לגמרי. אף שהאיים בדלתה השתנו מאוד במהלך השנים מופיע האי במפה משנת 1873. האקלים באזור האי חם מאוד וצחיח, כשממוצע המשקעים בשנה הוא 60 מילימטרים. האקולוגיה של האי מונטגיו עברה שינויים רדיקליים יחד עם אזור הדלתה של הקולורדו, שהאי הוא חלק ממנו, בשל הטיית מי הנהר והשימוש במימיו במעלה הזרם. המים היחידים המגיעים לדלתה, למעט שיטפונות מדי פעם, הם שפכים מחקלאות. ידוע על לפחות שבעה מינים של עופות מים המקננים באי מונטגיו. האי הוא אחת משתי מושבות קינון פעילות של שחפית אלגנטית (Thalasseus elegans) במקסיקו. במהלך מחקר בן שנתיים, התברר כי רבים מהקנים נהרסים בהצפות מהגאות, אבל לעומת זאת רק קנים מועטים נפלו קורבן לטריפה. התגובה של העופות המקננים על האי מונטגיו לאירועי אל ניניו הייתה דרמטית כשמושבות של סולה לבנת-בטן (Sula leucogaster) התחלפו במושבות של סולה כחולת-רגל (Sula nebouxii) וגידול במספר העופות המקננים של שחפית גמדית אמריקנית (Sternula antillarum), שחפית אלגנטית ושחפית מלכותית (Thalasseus maximus), כמו גם גזרן אמריקני (Rynchops niger). האי מונטגיו הוא אחד המקומות הבודדים שבהם ניתן למצוא את צדפת הדלתה של הקולורדו Mulinia coloradoensis, מין בסיכון של צדפה. מין זה היה פעם נפוץ מאוד בשפך הנהר קולורדו, אבל כיום קיים במעט מקומות מבודדים. הצטמצמות האוכלוסייה של הצדפה מוסברת בעליית מליחות המים בשל הטיית המים והשימוש בהם במעלה נהר הקולורדו. בשנת 1981 גילתה Pemex, חברת הנפט הלאומית של מקסיקו, גז טבעי, וגרמה בכך למבול של בקשות לזיכיונות של חיפושי גז ונפט בעיר יומה שבמדינת אריזונה הסמוכה. האזור נחקר במטרה לבדוק שימוש בכוח הגאות והשפל ליצירת חשמל. The Delta of the Colorado River, David L. Alles (ed.), Western Washington University, August 6, 2006. Eduardo Palacios; Eric Mellink (1993). "Additional Records of Breeding Birds from Montague Island, Northern Gulf of California". Western Birds. 24 (4): 259–262. E. Peresbarbosa; E. Mellink (2001). "Nesting Waterbirds of Isla Montague, Northern Gulf of California, Mexico: Loss of Eggs due to Predation and Flooding, 1993–1994". Waterbirds. 24 (2): 265–271. doi:10.2307/1522040. JSTOR 1522040. Antonio Badan (2003). "The effects of El Niño in Mexico: A survey" (PDF). Geofísica Internacional. 42 (3): 567–571. אורכב מ-המקור (PDF) ב-2016-09-24. נבדק ב-2016-06-10. Carlie A. Rodriguez; Karl W. Flessa; David Le Dettman (2001). "Effects of Upstream Diversion of Colorado River Water on the Estuarine Bivalve Mollusc Mulinia coloradoensis" (PDF). Conservation Biology. 15 (1): 249–258. doi:10.1046/j.1523-1739.2001.99463.x. "Find prompts scramble", The Courier, Vol. 90, No. 152, Aug 4, 1981.
אליסבטה בגריאנה

אליסבטה בַּגְרִיאנָה (בבולגרית: Елисавета Багряна; 16 באפריל 1893, סופיה, ממלכת בולגריה – 23 במרץ 1991, סופיה, בולגריה; נולדה אליזווטה ליובומירובה בלצ'בה, בבולגרית: Елисавета Любомирова Белчева), הייתה משוררת בולגרית, אשר יחד עם דורה גאבה נחשבת אחת מחלוצות הספרות הבולגרית הנכתבת בידי נשים. את שיריה הראשונים חיברה בגריאנה בשנים 1907–1908, בעת שחיה עם משפחתה בעיר וליקו טרנובו.  טרם מלאו לה 20, שימשה בגריאנה בהוראה בכפר בשם אפטאני, בשנים 1910–1911.  לאחר מכן החלה ללמוד פילולוגיה סלאבית באוניברסיטת סופיה.  שניים משיריה -- "למה" (Защо) ו"שיר לילה" (Вечерна песен) -- פורסמו לראשונה בשנת 1915, בכתב העת "הגות עכשווית" (Съвременна мисъл).  לאחר מלחמת העולם הראשונה השתלבה בגריאנה בחיי הספרות הבולגרית, בתקופת שינוי בשירה הבולגרית.  החל משנת 1921 השתתפה בכתבי העת "חדשות לאשה" (Вестник на жената), "מודרנה" (Съвременник), ואחרים. בשנת 1927 פרסמה ספר שירה ראשון, בשם "הנצחי והקדוש" (Вечната и святата), וזכתה להכרה מצד הממסד הספרותי.  כמו כן החלה לחבר סיפורת לילדים.  במהלך חייה ערכה מספר כתבי עת שונים. שירתה מתאפיינת בישירות, רגישות, ורצינות.  בשיר "הבאר" (Кладенецът) היא מתארת איך כילדה קטנה חפרה באר אל מעיין השירה בנשמתה.  בשיר "הנצחי" היא מהרהרת בגופת אֵם מתה. יצירתה תורגמה ללמעלה מ-30 שפות, אך כמעט שלא תורגמה לעברית.  בשנת 2002 תרגם אריה סתיו את שירה "לא, לא, אינני פנלופה" ופרסמו בכתב העת "נתיב" בעריכתו. בשנים 1943, 1944 ו-1945 הייתה מועמדת לפרס נובל לספרות. בשנת 1969 זכתה במדליית זהב מאגודת המשוררים הלאומית ברומא. בגריאנה הייתה מיודדת עם פטר רוסב, אביה של הפוליטיקאית הברזילאית (ולימים נשיאת ברזיל) דילמה רוסף. מדיה וקבצים בנושא אליסבטה בגריאנה בוויקישיתוף "לא, לא, אינני פנלופה" - שיר מאת בגריאנה בתרגום אריה סתיו, פורסם בכתב העת "נתיב", גיליון 86, מאי 2002. מאגר המועמדויות באתר פרס נובל (אנגלית) ДИЛМА РУСЕФ Е ДЯСНАТА РЪКА НА ПРЕЗИДЕНТА ИГНАСИО ЛУЛА ДА СИЛВА ("יד ימינו של איגנסיו לולה דה סילבה היא דילמה רוסף") (בולגרית)
דרמוט קראולי

דרמוט קראולי (באנגלית: Dermot Crowley; נולד ב-19 במרץ 1947) הוא שחקן תיאטרון, קולנוע וטלוויזיה אירי. קראולי נולד בעיר קורק שבאירלנד. בסוף שנות התשעים של המאה העשרים שיחק בתפקיד ראשי במחזה "The Weir" מאת קונור מק'פרסון (אנ'), בהפקה זוכת פרס אוליבייה שהוצגה בבריטניה, אירלנד וארצות הברית. תפקידו הראשון בטלוויזיה היה בשנת 1976 בדמות ג'ורג' ברנרד שו בסדרת הטלוויזיה "Victorian Scandals". בקולנוע הופיע קראולי בתפקיד קריקס מאדין בסרט "מלחמת הכוכבים - פרק 6: שובו של הג'דיי". בסרט "בנו של הפנתר הורוד" שיחק בתפקיד סמל פרנסואה דובאל. הוא השתתף בסדרות טלוויזיה רבות בהן סדרת הדרמה "Call Red", הסיטקום "Father Ted" (בתפקיד האב ליאם), הסדרה "דיינג'רפילד", בפרק בסדרה "ג'ונתן קריק", ובסדרות "A Touch of Frost", "הולבי סיטי", "The Bill" ובסדרה "לות'ר". ב-1989 הופיע בפרק הראשון בסדרה "פוארו" על פי ספריה של אגאתה כריסטי. קראולי עשה אודישן לתפקיד הדוקטור השביעי של הסדרה "דוקטור הו" אבל התפקיד נמסר לסילבסטר מקוי. ב-2003 הקליט את תפקיד מולוי בספר שמע של חברת נקסוס לרומן "מולוי" מאת סמואל בקט. ב-2011 שיחק במחזה "The Cripple of Inishmaan" עם להקת תיאטרון דרואיד בתיאטרון קירק דאגלס בלוס אנג'לס. על הופעתו זו זכה בפרס חוג מבקרי התיאטרון של לוס אנג'לס. ב-2012 כיכב בסדרת הטלוויזיה "ניצודה" של רשת BBC One ושל HBO בתפקיד ג'ורג' באלארד. קראולי משתתף לעיתים קרובות בתסכיתי דרמה ברדיו של ה-BBC כמו הסדרה "Mind's Eye". ב-2013 הופיע קראולי בסרט הקולנוע "ההצעה הטובה ביותר". עוד ב-2013 שיחק בתפקיד פיי וייט בסדרה הקומית "דמות אב". אתר האינטרנט הרשמי של דרמוט קראולי (באנגלית) דרמוט קראולי, במסד הנתונים הקולנועיים IMDb (באנגלית) דרמוט קראולי, באתר "אידיבי", מאגר הידע העברי לקולנוע ישראלי ועולמי דרמוט קראולי, באתר AllMovie (באנגלית) דרמוט קראולי, במסד הנתונים הקולנועיים KinoPoisk (ברוסית) דרמוט קראולי, באתר MusicBrainz (באנגלית) Phillips, Michael (2 באפריל 1999). "Fears Spill Over the Dam in 'The Weir'". Los Angeles Times. נבדק ב-6 באפריל 2010. {{cite news}}: (עזרה) Crowley, Dermot. "Mr". www.imdb.com. amazon.com. נבדק ב-21 בדצמבר 2015. {{cite web}}: (עזרה) "Archive - The Changing Face of Doctor Who - Nearly Who". BBC. נבדק ב-2010-06-02. "Hunted". RadioTimes. נבדק ב-29 ביוני 2015. {{cite web}}: (עזרה)
משולש הס

משולש הס הוא אריח משולש המשובץ במדרכה בניו יורק בשכונת ווסט וילג' בפינה של השדרה השביעית ורחוב כריסטופר. באריח כתוב "Property of the Hess Estate which has never been dedicated for public purposes" ("רכוש של נכסי הס, אשר מעולם לא יועד למטרות ציבוריות"). האריח הוא משולש שווה-שוקיים שאורך בסיסו כ-65 ס"מ ואורך השוק כ-70 ס"מ. האריח הוא תוצאה של מחלוקת בין העירייה וחברת הנדל"ן של דוד הס, איש אדמות מפילדלפיה אשר היה הבעלים של Voorhis - בניין דירות של חמש קומות. ב-1910 העירייה הכריזה על הפקעה, כדי להרוס מאות מבנים באזור, על מנת להרחיב את השדרה השביעית ואת קו הרכבת התחתית. על פי העיתונאי רוס דאף ויטוק, שכתב ב־"Hartford Courant" (עיתון יומי בקונטיקט) בשנת 1928, היורשים של הס גילו שכאשר העירייה עיקלה את Voorhis, היא פספסה את הפינה הקטנה, והמשפחה הודיעה על החזקתה בה. העירייה ביקשה מהמשפחה לתרום את הפינה הקטנטנה לציבור, אך הם סירבו ושיבצו את המשולש המתריס ב-27 ביולי 1922. ב-1938 הנכס, אשר דווח להיות החלקה הקטנה ביותר בעיר ניו יורק, נמכר לחנות הסיגרים הסמוכה Village Cigars תמורת 1,000 דולר (כ-17,000 דולר מותאמים לאינפלציה ב-2016), כ-0.3 דולר לכל סמ"ר. הבעלים החדשים השאיר את האריח במקום ונכון להיום (2016) עודנו שם. מדיה וקבצים בנושא משולש הס בוויקישיתוף Kim, Betsy (August 4–10, 2011). McKinley, Jesse (April 16, 1995). "Hess Triangle". Carlson, Jen (November 1, 2010). "CPI Inflation Calculator". Carlson, Jen (April 9, 2015).
דריל מונרו

דריל מונרו (באנגלית: Darryl Monroe, נולד ב־30 בינואר 1986) הוא שחקן כדורסל אמריקאי שמשחק בעמדת הסנטר והפאוור פורוורד באניאנג דרום קוריאה מונרו התחיל את הקריירה במכללה הקהילתית סנטרל פלורידה. שנתיים לאחר מכן עבר לשחק באוניברסיטת ג'ורג' מייסון בווירג'יניה, שם גם סיים את קריירת המכללות שלו. מונרו החל את הקריירה המקצוענית שלו באריס ליוורדן מליגת העל ההולנדית. לאחר שנה עבר לבולון סור מר מהליגה הצרפתית השנייה. ב-2011 עבר לבולוזאק מאותה הליגה. ב-2013 חתם בבאסקט מנרסה מליגת העל הספרדית. בעונת 2014–2015 עבר מונרו לשחק בקבוצת סקאליג'רה ורונה מהליגה האיטלקית השנייה. מונרו נבחר לשחקן המצטיין של הליגה, והעמיד ממוצעים של 17.7 נקודות ו־9.4 ריבאונדים למשחק. בעונת 2015–2016 הצטרף מונרו לשורות מכבי ראשון לציון מליגת העל בכדורסל. מתחילת העונה הציג מונרו יכולת טובה כשהוא שיחק 33.6 דקות, קלע 17.3 נקודות למשחק וקלט 8.9 ריבאונדים בממוצע. רק במשחק אחד לאורך כל העונה ירד מונרו מ־10 נקודות. מונרו הוביל את מכבי ראשון לציון לפלייאוף של ליגת העל בכדורסל, שם היא גברה על מכבי חיפה, במשחק החמישי שבו קלע מונרו 27 נקודות והוריד 13 ריבאונדים. מונרו הוביל את מכבי ראשון לציון לאליפות ראשונה בתולדות המועדון, אחרי ניצחון על הפועל ירושלים במשחק הגמר בו הוא קלע 29 נקודות ולקח 6 ריבאונדים, מונרו נבחר לשחקן המצטיין של הגמר. מדיה וקבצים בנושא דריל מונרו בוויקישיתוף פרופיל, באתר Sports-Reference פרופיל, באתר eurobasket פרופיל, באתר ליגת העל הספרדית בכדורסל (בספרדית) דף השחקן באתר מנהלת הליגה. רענן וייס, דריל מונרו רוצה עוד אליפות עם מכבי ראשון לציון, באתר mynet‏ ראשון, 28 באפריל 2019 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
יורי

האם התכוונתם ל... אישים: ברנדון יורי – מוזיקאי אמריקאי הרולד יורי – כימאי אמריקני, על שמו ניסוי מילר-יורי ריי יורי – אתלט אמריקאי אחר: הלילה של יורי – חגיגה בינלאומית המציינת את חקר החלל יורי (סוגה) – סוגה במאנגה ובאנימה העוסקת בארוטיקה לסבית אורי יוריי אישים ששמם הפרטי הוא יורי
ערן בוכבינדר

ערן בוכבינדר (נולד בשנת 1974) הוא פיזיקאי תאורטי ישראלי, פרופסור בפקולטה לכימיה במכון ויצמן למדע. חבר באקדמיה הצעירה הישראלית. ערן בוכבינדר למד בתיכון כצנלסון בעיר מגוריו, כפר סבא. הוא בוגר תואר ראשון בפיזיקה ופילוסופיה במסגרת התוכנית החד-תחומית לתלמידים מצטיינים ע"ש עדי לאוטמן באוניברסיטת תל אביב ובעל תואר שני ושלישי ממכון ויצמן למדע בהנחיית איתמר פרוקצ'יה. את הבתר-דוקטורט עשה במכון רקח לפיזיקה באוניברסיטה העברית. תחומי המחקר שלו הם: פיזיקה של חומר מעובה, פיזיקה סטטיסטית, גאופיזיקה, ביופיזיקה, מכניקת מוצקים, מכניקת הרצף, פיזיקה של מערכות מורכבות, פיזיקת חומרים. משנת 2015 חבר באקדמיה הצעירה הישראלית. עבד במספר חברות הייטק בתחומי אלגוריתמיקה ועיבוד אותות. נשוי למיקי ואב לארבעה. פרס המועצה המדעית במדעי הכימיה (2013) פרס קריל למדעים על תרומותיו התאורטיות להבנת הפיזיקה של מערכות מורכבות מחוץ לשיווי-משקל (2014) ערן בוכבינדר, באתר גוגל סקולר ד"ר ערן בוכבינדר, ‏נקודת שבירה, באתר "הידען", 30 ביוני 2010 ד"ר ערן בוכבינדר, ‏רעידות, באתר "הידען", 24 ביולי 2012 פיסיקת הרצף של מערכות מורכבות, הרצאה באתר יוטיוב של ד"ר ערן בוכבינדר ד"ר ערן בוכבינדר זכה בפרס המועצה המדעית במדעי הכימיה, באתר מכון ויצמן למדע, 4 ביוני 2013 ד"ר ערן בוכבינדר זוכה פרס קריל במדעים - 2014, באתר קרן וולף ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
110 בהרקולס

110 בהרקולס הוא כוכב הסדרה הראשית בעל סיווג ספקטרלי של F6V הממוקם בקבוצת הכוכבים הרקולס במרחק של 63 שנות אור מכדור הארץ. הכוכב בעל בהירות נראית מדרגה 4.20 מה שהופך אותו לכוכב ה-17 בבהירותו בקבוצת הכוכבים הרקולס. 110 בהרקולס ממוקם בשמיים מערבה ממחצית הדרך בין α (אלפא) בנושא הנחש ואלביראו בברבור. 110 בהרקולס, יחד עם שכניו הנראים 111 בהרקולס, 112 בהרקולס, ו-113 בהרקולס ממוקם קרוב לקצה המזרחי של קבוצת הכוכבים הרקולס. 110 בהרקולס, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
אינוקנטיוס התשיעי

האפיפיור אינוקנטיוס התשיעי (בלטינית: Innocentius IX;‏ 20 ביולי 1519 - 30 בדצמבר 1591), נולד כג'ובאני אנטוניו. היה האפיפיור בין 29 באוקטובר ל-30 בדצמבר 1591. לפני כהונתו כאפיפיור, היה עורך דין, דיפלומט ומנהלן בכיר בזמן כהונתו של האפיפיור הקודם, גרגוריוס הארבעה עשר. אינוקטיוס נולד בשנת 1519 בבולוניה שבאיטליה, לאחר שמשפחתו היגרה מצפון המדינה. למד משפטים באוניברסיטת בולוניה ושם קיבל תואר דוקטור במשפטים. לאחר מכן עבר לרומא ועלה בסולם הדרגות הדתי. בשנת 1560 מונה לבישוף. בשנת 1572 הפך לקרדינל. כיהן כראש הפטריארכיה הלטינית בשנים 1572–1585. בשנת 1591 מונה לאפיפיור, וכיהן בתפקיד זה רק כחודשיים. הוא הספיק למנות מספר קרדינלים לתפקידם ולעזור בניהול מלחמות הדת בצרפת, אך מותו לא אפשר לו לממש את תוכניותיו. מדיה וקבצים בנושא אינוקנטיוס התשיעי בוויקישיתוף אינוקנטיוס התשיעי, באתר אנציקלופדיה בריטניקה (באנגלית) אינוקנטיוס התשיעי, באתר "Find a Grave" (באנגלית)
בית הקברות מתקופת הברונזה המאוחרת בחוף פלמחים

בית הקברות מתקופת הברונזה המאוחרת בחוף פלמחים הוא אתר קבורה הממוקם כ-200 מטר דרומית לשפך נחל שורק אל הים התיכון, צפונית לאתר יבנה-ים. האתר התגלה במקרה לאחר שסערה חזקה התרחשה במקום בשנת 1960, הגלים חשפו מספר קברים על קו החוף של קיבוץ פלמחים, ובמשך השנים שלאחר מכן רוחות שנשבו חשפו קברים נוספים. החוקרים שעבדו במקום הצליחו לאתר בו 23 קברים שהכילו מנחות קבורה שהעידו על קשרים עם קפריסין, התרבות המיקנית ומצרים העתיקה (חרפושיות) ושרידי נקברים. שני קברים נחשפו לראשונה על ידי אהרון קמפינסקי ושמואל ליפשיץ בשנת 1961, 13 קברים נחשפו על ידי רם גופנא ושמואל ליפשיץ בשנים 1967–1969, היתר נחשפו על ידי תושבי המקום, כשמתוכם נתגלו שישה קברים על ידי שמואל ליפשיץ ואחיו יובל ליפשיץ, תושבי הקיבוץ. הקברים ממוקמים ברובם קרוב לקו החוף, בשטח מצומצם של כמה עשרות מטרים שתחומים בין שתי גבעות כורכר בצפון ובדרום האתר, מעט מהם נמצאו רחוקים ממנו. האדמה במקום היא אדמת כורכר (נפוצה במישור החוף הדרומי), ולכן קברים רבים כוסו במצע לבני כורכר, אולם אחד הקברים היה בנוי מאבן. חדירת גלי הים אל תוך החוף פגעה בקברים ובתכולתם במרוצת אלפי השנים שעברו מאז התקופה הכנענית. מבני קבורה עגולים בפלמחים "עתיקות" כרך 74, 2013
לאו ריי

לאו רַיי (נולד ב-1950) הוא צייר, פסל, גרפיקאי ומורה לציור ישראלי. ריי נולד בווילנה שבליטא הסובייטית. כילד נמשך לציור, ולבקשתו נשלח ללמוד בתיכון לאמנויות. ריי הוא בוגר אוניברסיטת וילנה (פיזיקה תאורטית) והאקדמיה לאמנויות של וילנה (אמנות והוראת אמנות). ב-1991 עלה ריי לישראל. ריי הוא צייר, פסל, רשם ואמן קליגרפיה. הוא הציג תערוכות יחיד והשתתף בתערוכות קבוצתיות רבות במוזיאונים וגלריות בישראל ובעולם. יצירותיו מצויות באוספים ציבוריים ופרטיים ברחבי העולם, בהם: מוזיאון ישראל שבירושלים, מוזיאון העיר טלשיאי שבליטא, מוזיאון קובנה לספרות שבליטא והמוזיאון לאמנויות זאגרב שבקרואטיה. ב-2000 זכה בפרס ראשון בתחרות הבינלאומית International Small Engraving Salon שברומניה. ריי מלמד ציור וקליגרפיה בבית הספר בסיס לאמנות ותרבות משנת 1995. הוא חי ויוצר בתל אביב. ריי מצייר בעיקר בצבעי שמן על בד והוא מרבה לצייר בני אדם ובעלי חיים. על אמנות אמר: צייר יכול לצייר ציורים, פסל יכול לפסל פסלים ומשורר יכול לחבר שירים. כל זה לא בהכרח אמנות. האמנות נכנסת ליצירות בדרכים מסתוריות ורק אז היוצר הופך לאמן. האמנות היא ערך גבוה, ורוחני נוסף, שהופך יצירה למרגשת ובלתי נשכחת." 1993 - גלריה בינט, תל אביב 2001 - גלריה אופאל, תל אביב 2006 - המוזיאון לאמנות ישראלית, רמת גן 2010 - גלריית רחוב יוחנן הקדוש, וילנה, ליטא 2010 - גלריה חזי כהן, תל אביב 2011 - בית האמנים תל אביב, תל אביב 2014 - המוזיאון לאמנות ישראלית, רמת גן 2016 - הציור האינסופי, קלייפדה, ליטא 2017 - הציור האינסופי, מוזיאון לאומנות של אוניברסיטת סנט לוים, ארצות הברית 2017 - קולאז'ים, גלריה חזי כהן, תל אביב 2017 - הציור האינסופי מקוטע, בסיס לאומנות ותרבות, הרצליה 2018 - אורצל, מרכז גוטסמן לתחריט, כברי מדיה וקבצים בנושא לאו ריי בוויקישיתוף אתר האינטרנט הרשמי של לאו ריי ריי מסביר על עבודתו בסרט וידאו קצר ב-YouTube לאו ריי באתר בית הספר בסיס לאמנות ותרבות דורון בראונשטיין, לאו ריי: "זה כל כך קשה להגיד מה זה אמנות. זה כמו להסביר מה זה קר ומה זה חם…", ריאיון לבלוג "חי תרבות" לאו ריי (1950-), דף שער בספרייה הלאומית